BERKSHIRE ANGLIA
Különösen az egyik csapat, a Williams.
A hír múlt szerdán robbant.
A Williams bejelentette, hogy miután 40 évig családi tulajdonban állt,
eladják a Dorilton nevű amerikai befektetőcégnek.
Claire Williams távozott helyettes csapatvezetői pozíciójából…
Tizennyolc éven át mindennap a Williamshez vezetett az utam.
És ez nem csak egy munka.
Nem csak egy munka.
A Williams az otthonom.
A NETFLIX SOROZATA
Ez a sport sok mindenben változott.
Már nem olyan, mint amikor édesapám kezdte.
Akkoriban csak néhány fickóból állt, akik imádták az autókat és a versenyzést.
Összeszedtek egy csapatot, előálltak a tőlük telhető legjobb autóval,
és bejárták vele a világot.
Keke Rosberg nyert a Williamsszel!
Összesen 114 nagydíjat,
kilenc konstruktőri világbajnokságot és hét egyéni bajnoki címet nyertünk.
Közel 300 alkalommal álltunk dobogón,
és számtalan Forma–1-es pilótát tettünk világhírűvé.
Sir Frank Williams sorozatos sikereket ért el.
A Forma–1 történetének második legsikeresebb csapata volt a Ferrari után.
De a pénzügyi realitás az, ami.
A gyári csapatok nagy költségvetésével szinte lehetetlen felvenni a versenyt.
Mára hatalmas biznisz lett.
Ha jól csinálod, többet kapsz. Ha rosszul, kevesebbet.
Hatalmas ütközés! A Williams kiesett.
Az autó irányíthatatlan. Tennünk kell valamit.
Sürgősen tennünk kell valamit.
„Sir Frank Williams rúgja ki a lányát?”
Senki nem tudna olyan szintet képviselni, amilyen az előzmények és a renomé fényében
méltó volna.
A vezetésem alatt zuhanórepülésbe mentünk át.
Azt hiszem, itt volt az ideje, hogy félreálljak, és megpróbálja valaki más.
Én ezt… Ezt tartom helyesnek. Szerintem jól döntöttem.
ÚJRA BIZONYÍTANI
2021. MÁRCIUS
Jó reggelt!
Ez így jó lesz, vagy…
Jól néz ki.
VEZÉRIGAZGATÓ, WILLIAMS RACING
- Jó reggelt! - Jó reggelt!
Üdv itt!
Nem ölelhetem meg.
Hogy van?
- Jól. És ön? - Jó végre itt látni.
Jost Capito vagyok, a Williams Racing vezérigazgatója.
Feljön egy frissítőért?
- Igen. - Ez a konferenciaközpontunk.
Amikor felajánlották a Williams vezérigazgatói pozícióját, mondván,
hogy örülnének, ha segítenék megújítani és újra a csúcsra juttatni a csapatot,
akkor azért rendesen libabőrös lettem.
Úgy éreztem, ez az egyetlen kihívás, amit szívesen elfogadok a Forma–1-ben
meg úgy általában a versenyvilágban.
Jost Capitót a rali-világbajnokságból ismerhetjük.
A raliban bárhol, bármikor, bármilyen időben versenyeznek.
A Forma–1-ben ez nincs így.
Bár mindkettő négykerekű autósport,
teljesen eltérő versenyformák.
Jostnak nem lesz könnyű átvennie.
Az őrült, kockázatvállaló, ralipilótás spiritusz
nagyon jól fog jönni,
ha Jost célja előrevinni a Williams csapatát.
Elmesélek egy sztorit a ralis korszakomból.
Egyszer egy ralipilóta elveszítette az önbizalmát,
és azt kértem a társpilótájától, hogy szorongassa meg a tökét.
Megkérdezte: „Mi?” Mondom: „Szorongasd meg a tökét!”
Pár másodperc múlva rákérdeztem, hogy megtette-e.
„Igen.” Kérdeztem a pilótát: „Érezted a töködet?”
„Igen.” „Akkor most már tudod, hogy tökös vagy. Húzz bele!”
El kell terelned a figyelmüket az aktuális problémáról.
És szerintem ez itt az önbizalomhiány.
Olyan csapatot vezet, amely évek óta stagnál, így első körben
a szerelőktől a pilótákig mindenki morálján és várakozásain javítania kell.
Jó reggelt!
Jost!
- Hogy van? - Jól, George.
Örülök.
Mindig olyan kínos, amikor nem tudod, hogyan mutatkozz be.
Szívesen megölelnélek, de…
- Hogyan jellemeznéd? - Nagyon őszinte. Közvetlen.
Semmi mellébeszélés.
Optimista, motiváló.
Német.
- Imádkozom egy gyors autóért. - Biztosan kihozod belőle a legjobbat.
Igyekszem. Mindent beleadok, mint mindig.
Hogy állunk?
Mert a közösségi oldalaimon azzal hecceltek, hogy nem voltam benne
az előző évadban…
- Nem tudom, láttátok-e. - Igen.
Lehetne mondjuk, hogy tartom a…
Ne aggódj!
Gyakorlatilag röviden benne voltál.
- Szóval nem… - Benne voltam egy pillanatra, igaz?
Amikor a barátnőmmel telefonáltam. Zseniális.
Negyedik évad. Idén remélhetőleg belekerülök.
Nagyon jó a viszonyom George-dzsal.
Szerintem ez fontos egy pilótapárosnál.
Amikor barátságos hangulat uralkodik a pályán vagy a futamokon kívül,
az szerintem átragad a csapat többi tagjára is.
Mi újság? Szevasztok.
A Williamsnél két éve változatlan a pilótagárda,
de lehet, hogy most utoljára.
Jost egyik halaszthatatlan problémája George Russell.
Év végén lejár a szerződése.
A rivális csapatok már megkörnyékezték, és sok a találgatás a jövője kapcsán.
Ez a harmadik és egyben utolsó szerződött szezonod.
Ki tudja? Én csak végzem a dolgom a pályán, a többi a jövő zenéje.
A célom az, hogy mielőbb világbajnok autóban ülhessek.
Mindennél jobban örülnék, ha ez a Williams lenne,
a lényeg, hogy benne üljek.
Világbajnok akarok lenni.
Most a Williamsnél ránk váró feladatra koncentrálunk,
és igyekszünk maximumot nyújtani.
Remek. Tudom, hogy idén a Williams középpontban van.
Szeretnénk, ha ugyanott lenne, mint ahol ebben az érában. Az élmezőnyben.
A Williams nagyon erős csapat volt a Forma–1-ben,
és most vért izzadnak egy-egy pontért.
Jost feladata gyökeres változást hozni.
Semmi más nem elég jó.
Teljesen a feje tetejére kell állítania a csapatot.
A Wiliamsnél kulturális változásra van szükség.
Látnunk kell, hogyan javíthatunk a folyamatainkon.
A leggyorsabb kerékcserére törekszünk,
és arra, hogy amiben csak lehet, a legjobbak legyünk.
Az új tulajdonosok ismét egy futamgyőztes és világbajnok Williamset akarnak.
Hölgyeim és uraim!
Köszöntsék a színpadon
Jost Capitót!
Jó estét, mindenki!
Hiszem, hogy meg volt írva, hogy ma itt, Austinban, Texasban legyünk.
A Williams Racing nem mindennapi vezetőkkel büszkélkedhet
Matthew, Darren és James személyében.
Kérlek, álljatok fel! Hálásak vagyunk a bizalmatokért!
A Williamset felvásárolta a Dorilton Capital nevű befektetőcég,
amely eredményeket vár úgy a pályán, mint számokban.
Végső soron ez a felelősség Jostot terheli majd.
A döntések, amelyeket hoz, az irány, amelybe a csapatot viszi,
mind-mind rajta áll.
Nagyon köszönöm.
- Remekül állt. - Jó szórakozást!
Igen, tetszett.
A Dorilton Capital, a tulajdonosaink eredményesek akarnak lenni a pályán,
és olyan márkát akarnak létrehozni, amely a versenyvilágon kívül is sikeres.
Szóval a tulajdonosok elvárásai óriásiak.
Végső soron a Forma–1-ben az egyéni világbajnokság nem számít.
A konstruktőri az, amely a szezon végén pénzt hoz,
és minden egyes előrelépés a ranglistán
több tízmillió dollár többletet jelenthet.
Ezt kell szem előtt tartania a csapatnak.
BARCELONA SPANYOLORSZÁG
A Williams legénysége egyszerre érkezik.
- Mennyi kamera! - Celeb lettél vagy mi?
Helló, Netflix!
Nem, csak lassan sétálunk. A pályán gyorsabbak vagyunk.
Ne aggódj, tudom.
Nem a pályára értettem. Emberként vagy lassú.
Az első három futamon a Williams nem szerzett pontot,
így Jost Capito reméli, hogy a negyediken, a Spanyol Nagydíjon
végre teret nyerhetnek.
Jó reggelt!
Mivel tavaly tizedikek lettünk a világbajnokságban,
idén tizedikek vagyunk a paddockban.
Az összes csapat mellett el kell sétálnom, és ez hosszú út.
Az egész paddockon át, minden reggel, minden este.
Gyűlölöm ezt a szégyensétát.
A győztesek sétálnak a legkevesebbet a paddockban. Elől vannak.
A vesztesek hátul.
A Williams a legvégén van, mert a legutolsó helyen végzett.
Igen, valóban szégyenséta.
Szinte fáj végigsétálni a minket megelőző összes csapat mellett.
Jó reggelt!
Mondtam a csapatnak, hogy a szégyenséta közben
mindig álljanak meg ott, ahol jövőre lenni szeretnének.
Akárhányszor végigmész a paddockon,
pofon vág a valóság, hogy épp hol tartasz.
Aztán végiggondolod, hogy jutottál oda, és mit tehetsz, hogy előrébb kerülj.
Idén előrébb kell lépnünk.
Ez nem csak merészebb vezetést,
de merészebb stratégiát is kíván.
Jostra nagy munka vár.
A csapat nem tartja valószínűnek, hogy az autója versenyképes lesz.
Egyik pilótájuk, George Russell fél lábbal kint van.
Nem lesz könnyű dolga.
Jó reggelt!
Legutóbb nem tudtam itt lenni, de az időmérő egész jól sikerült.
Fantasztikus volt ilyen közel lenni a Q3-hoz.
Kimagasló eredmény.
De aztán a vasárnap mindannyiunk számára fájdalmas volt.
Lássuk, mire vagyunk képesek ezen a hétvégén. Irány…
- Versenyezni! - Jól van.
- Köszönöm. - Szívesen.
SZOMBAT IDŐMÉRŐ
A Williamset előrébb akarom látni a rajtrácson,
szóval jó eredményeket várok az időmérőn.
Ha a stratégiánk során vállalunk némi kockázatot,
pontok formájában megtérül.
Lássuk Latifit! Ő is belevág.
- A bal oldali tükröm repedt. - Oké. Tartsd a tempót!
Ez 1:20 Nicholas Latifinek. Lesznek itt azért gyorsabb köridők.
Ennyit tudtam kihozni.
Nevetséges.
Mondanál valamit a tempóról?
Javítanod kellene 0,3-et az első és a második szektorban.
Vettem.
George Russell mért körre indul,
hátha sikerülne kisajtolni egy top tízes helyezést a Williamsből.
Csak tartsd a tempót!
Elsősorban a fékekre kell odafigyelnem.
Vettem.
Kicsit nehezebb vezetni. Sokat lassultam az egyenesben.
Russell nem megy túl jót a középső szektorban.
Mi van a fékekkel?
- Végük. - Érzem, hogy elszállnak.
Russell az utolsó kanyarnál, és nem túl boldog.
Sok időt veszítettem az utolsó kanyarban. Ennyit bírtam.
Russel a 15., Latifi a 19. a rajtrácson.
Újabb kiábrándító nap a Williams számára.
Az autó…
szörnyen lassú volt,
nehéz volt vezetni.
Hibákat okozott a vezetésemben,
nem voltam biztos magamban. Kemény volt.
- Az autó… - Mi van a fékekkel?
Nehéz kérdés. Szerintem aggódnak a holnap miatt.
Szerintem… Kicserélni őket most,
és sosem használt fékekkel belevágni az időmérőbe nem túl jó ötlet.
Nem, az biztos.
Mint igazgató vagy csapatfőnök
sokszor nehéz döntéseket kell hozni a csapat érdekében,
és bár nem mindig könnyű, elkerülhetetlen.
Jost szerethető, kedves fickónak mutatkozik,
de emellett komoly ügyvezető is.
Kimentem George-dzsal a garázsból,
és azt mondta, nem elégedett a fékekkel.
Nicky is sokat panaszkodott a fékekre. Hogy bizonytalan az egyes kanyarban.
Nem tudja, hogyan reagálnak majd a fékek, fognak-e.
Elkezd fékezni, de nem lassul.
Nem érhetett volna el ilyen sikereket a motorsportban,
ha nem tudná, hogy nem csak dönteni kell tudni,
hanem a döntést szükség szerint a gyakorlatba átültetni is.
Szóra kell bírnunk a szerelőket.
Mert jelenleg semmit nem mondanak.
Aztán lépésről lépésre haladva megoldjuk.
Nem akarom így kezdeni a jövő szezont.
- Oké? - Rendben.
Szerintem teljes felülvizsgálat kell. Így nem tudok dolgozni.
Oké? Kösz.
VASÁRNAP A FUTAM NAPJA
Jost nem lacafacázik.
Nem lacafacázik.
Azt hiszem…
Azt hiszem, lesznek, akik hosszú idő után búcsút inthetnek a csapatnak.
Kell is. Rájuk fér a fenékbe billentés.
A csapat zsinórban négy évig végzett utolsó helyen.
Számomra az a legizgalmasabb a Forma–1-ben,
hogy minden a versenyről és a teljesítményről szól.
Amikor kialszanak a lámpák, vége a süketelésnek.
Üdvözlünk mindenkit az egymást követő második futamhétvégén.
Versenynapra ébredtünk itt Barcelonában.
A tegnapi időmérő után a Williams aligha fogja befolyásolni
a verseny alakulását, hacsak elő nem húz valamit a tarsolyából.
Nagyon nehéz szezon ez a Williamsnek.
Jost kétségbeesetten próbál pontokat szerezni.
Hisz a befektetők is pontokat várnak.
Egy pont is elég lehet feljebb jutni a ranglistán,
ami a szezon végén több tízmillió pluszt jelenthet.
Jost versenyző. Tisztában van a helyzetünkkel.
Nincs tempónk. Az autó lassú.
Ha most biztonsági játékot játszunk, üres kézzel zárjuk az évet.
Ha 11., 12., 13. vagy 14. helyen végzek, azért nem jár pont.
Pontokat csak az első tíz kap.
Azért már érdemes kockázatot vállalni.
Ha olyan helyzet adódik, amelyből előnyünk származhat,
ki kell használnunk.
Ha vakmerő döntést hozunk, és beválik, pontot hozhat a konyhára.
Ha előttünk a lehetőség, meg kell ragadnunk.
Oké, George. Javaslom a korai előzést.
Itt jön George Russell a Williamsszel, és megpróbálja megelőzni Mick Schumachert.
Szép húzás!
Így tovább! Szép volt.
Jól van, Nicky, 16. vagy. P15 három másodpercre.
Vettem.
„Leállt a motor” – mondja Yuki Tsunoda.
- Biztonsági autó. - Biztonsági autó!
Ki jár a legjobban ezzel a biztonsági autóval?
Az autónk csak a kilencedik leggyorsabb.
Csak úgy szerezhetünk pontot, ha a többiekhez képest
nagyobb kockázatot vállalunk.
- Készen állnak a gumik? - Készen.
Oké, George, ebben a körben boksz.
Oké, értettem.
Úgy tűnik, a williamses George Russell kijön a bokszba.
Jost Capito csapata komoly kockázatot vállal.
Gumit cserélnek, miközben a biztonsági autó még a pályán,
és a többiek nem tudnak versenyezni.
Stratégiai játszma lenne?
Ez az egyetlen kiállásuk.
Bár nagyon korai volt a futam ezen pontján gumikat cserélni.
Ezekkel a gumikkal mész végig, szóval vigyázz rájuk!
- A végéig kellenek. - Lehet, hogy néhány kör híja lesz.
Meddig fogják bírni?
Jó a tempód. Jól csinálod.
A lemaradásod 2,7. George 2,7-re.
Nézzenek oda! George Russell két pozíciót is javított.
Jól van, George, jelenleg P10.
Eddig nagyon jól alakul. Csak így tovább!
Még 13 kör. Russell Alonsót támadja a kilencedik helyért.
George, mondj valamit a gumikról! Gumik helyzete?
Eléggé tropák.
Oké, George, taposd tovább!
Nem tudok ennél közelebb menni.
Készülj a nagy durranásra!
Három kör van hátra, mindent bele!
A gumiknak annyi, srácok.
Védekezz!
Norris a tizedik. Ezzel a Williams pontszerző helyen kívülre kerül.
Ott a zászló, utolsó kör.
Sajnálom. Mindent beleadtam.
A belét kitapostam.
Russell végül a 14., Latifi a 16. helyen végez.
A Williams nagy kockázatot vállalt, de nem fizetődött ki.
Szép vezetés volt.
Nem is tudom. Összességében még mindig hiányzik a tempó.
Frusztráló a tudat, hogy mindent megtettem,
de körülöttem minden autó sokkal gyorsabb.
Én vezettem az autót.
Az emberek tőlem várják, hogy megtörjem a jeget,
de azt érzem, túl magasra tettük a lécet.
Természetes, hogy a csapat lehangolt.
Ha nincs sikerélmény,
és ugyanott tartunk, ahol tavaly, nulla pontnál,
az nem tesz jót a morálnak.
Ha merünk új dolgokat kipróbálni, új megközelítést alkalmazni, van esélyünk.
Ha van önbecsülésünk, és hiszünk benne, hogy lesz ez jobb is,
akkor úgy is lesz, ebben biztos vagyok.
Ha ugyanazt tesszük, amit mindenki más, sosem szerzünk pontot.
Próbálom rávezetni a csapatot, hogy merjenek máshogy dönteni.
Sok szerencsét!
A Williams ismét kockáztat. Egyetlen kiállást terveznek.
A mezőny nagy része kettőt.
Ez eddig P18.
- Semmi nem maradt a gumikból. - Vettem, Nicky.
Alighanem van mit tanulnunk.
Meglesz az!
Üdvözlünk mindenkit az időmérőn!
Lássuk, mit hoznak ki belőle!
Russell ráfordult a célegyenesre.
Holnap kilencedikként rajtol.
Ez kurva jó! Szép volt!
Öröm és üdvrivalgás a Williams garázsában!
A Williams a 2018-as monzai időmérő óta most először jutott be a Q3-ba.
Mesélj a holnapi tervekről!
A pontszerzés a minimum. Az a minimum.
A 64. körben vagyunk a 71-ből.
Az Osztrák Nagydíj végéhez közeledünk. Russell továbbra is Alonso előtt.
Az egykiállásos taktika kifizetődni látszik.
Próbáld még jobban taposni!
Alonsónál most ott a lehetőség.
A nagy lehetőség. És átveszi a tizedik helyet!
A Williams pontszerzése még mindig várat magára.
Trükkös futam volt.
Minden tőlem telhetőt megtettem.
Egyre közelebb kerülünk, ez kétségtelen. Múlt héten 12., most 11.
Igen, hamarosan.
Minden a győzelem.
Ez nem azt jelenti, hogy a mindig győztes csapatban kell lenni.
De közelebb akarunk kerülni.
Szeretnénk csökkenteni a többi csapattal szembeni hátrányunkat.
Nem lesz egyszerű, de meg akarom tenni a Williamsért.
Mindent megteszünk, hogy sikerüljön.
Üdvözöljük önöket a gyönyörű Budapesten!
A Forma–1 Világbajnokság 11. körére az eső is beköszöntött.
Jó reggelt!
Szép.
Kell ennyi kis irányított agresszió. Remek munka!
Összetévesztettek Daniellel.
„Ismerlek. Te vagy az a fickó, Daniel Ricciardo.”
Erre én: „Honnan tudtad?”
Ugye nem videózod, ahogy öltözöm?
Olyan Valtteri Bottasos vagyok, igaz?
Remélem, javul majd az idő!
Az időjárás ugyanolyan pocsék, mint a hangulat egyes garázsokban.
Az újonnan felvásárolt Williams
a puska csövébe néz, hisz ismét esélyes pontok nélkül zárni az évet,
hacsak nem virítanak valamit ezen a kiszámíthatatlan napon.
Nagyon keményen dolgoztunk a szezon első felében,
és nem mindig volt könnyű, különösen a csalódások miatt,
de ha így folytatjuk,
biztos vagyok benne, hogy előbb-utóbb begyűjtünk néhány pontot.
A Williamsnek nem ez az álomszezonja.
Azzal a tudattal menni nyári szünetre, hogy nulla pontjuk van,
bizonyára szívszorító.
Nagyon nehéz.
A Dorilton is ugyanazt érzi, amit a csapat.
Erős munkamorál kell.
Olyan csapatfőnökre van szükségünk, aki nagyon jól kommunikál a mérnökökkel,
tud velük dolgozni, időt nem sajnálva viszi előre a csapatot és az autót,
mert nem lesz egyszerű.
- Nekünk kell lépnünk. - Igen.
Kíváncsian hallgatom, mi a véleményed.
Hosszú út vár még ránk a csúcsig,
de a hosszú távú tervünk futamokat és bajnokságokat nyerni,
szóval elsődleges a pilótagárda.
George hároméves szerződése a szezon végén lejár.
Idén nagy kincs a csapat számára.
Úgy gondoltam, kell egy pilóta, aki képes új szintre emelni a csapatot.
Meg kell néznünk, miként tudjuk megtartani.
Ha adódik a lehetőség, meg kell ragadnunk.
Ha meg akarjuk tartani George-ot, bizonyítanunk kell.
Pontokat kell szereznünk.
VASÁRNAP A FUTAM NAPJA
Eléggé be van borulva.
Mégis kellene az a ventilátor.
Annak ellenére, hogy esik, itt bent már meg lehet sülni.
Azt mondják, a Forma–1-ben az eső a kiegyenlítő erő.
Esőben kiszámíthatatlan a verseny. Sok múlik a szerencsén.
Ha a rajtrács végén állsz, az eső lehet az egyetlen esélyed pontot szerezni.
A Williams két éve nem szerzett pontot, és a dolog még mindig várat magára.
A Jost Capitóra nehezedő egyre nagyobb nyomás mellett
a javára fordíthatja-e a csapat az esőt?
Esős időben az olyan csapatoknak, mint a Williams,
esélye nyílik pontokat szerezni,
ha jókor hoznak jó döntést.
És kialszanak a lámpák!
Verstappennek ütközött!
Az Aston Martin eltalálja a Ferrarit!
Megbasztak!
Teljes a káosz az egyes kanyarban.
Totál elcsesztem.
Mekkora idióta!
Nem álltak meg!
- Belém jöttek. - Ja.
Mi a franc történt?
Nagyon sajnálom.
Az ütközés öt pilótát ejtett ki.
A Williams autóinak sikerült megúszniuk,
így Latifi és Russell a top tízben találta magát.
Friss infó.
Jelenleg P6 vagy. Russell P8.
Nicholas Latifi előrébb van, mint Forma–1-es karrierje során valaha.
George Russell nyolcadik.
Előbb-utóbb biztosan sikerül pontszerző helyen végeznie.
Oké, George. Taposs bele!
Ha fel kell áldoznotok, hogy segítsük Nickyt, hajrá!
Korán kimegyek, mielőtt más elém vág.
Nicky a fontosabb.
Le a kalappal Russell előtt.
Tisztában van vele, mit jelenthet ez a Williamsnek.
- Rosszul vagyok. Szó szerint. - Én is.
Oké, Nicky, még 43 kör. Remekül csinálod.
Lehetnek körülötted gyorsabb autók, de jól állunk.
- Csak így tovább! - Vettem.
George, jelenleg P10.
Előtted már mindenki volt kint.
Ha nem előzöd meg Schumachert,
marad 38 körünk védekezni Ricciardóval szemben.
A Williams nem először áll a pontszerzés határán.
Russellnek előrébb kell jutnia, különben ismét üres kézzel maradhat.
- Vettem. Meg tudom előzni. - Rendicsek.
A második kanyarban Russell kívülről előzi Schumachert.
Russell teljesen megkerüli.
Zseniális!
Ezzel most a kilencedik.
- Szép munka. - Igen! Nagyon örülök.
Minden oké?
Libabőrös vagyok.
Oké, Nicky, még mindig P8. Most már a célvonal a cél.
Szóljatok, ha gyorsítsak!
Taposd maxon!
Ez jelentheti a mindent a Williams számára.
Mindössze néhány körre vannak az elmúlt két év első pontszerzésétől.
Verstappen három másodpercre.
Kezdd felvenni a tempót!
Verstappen 2,3-re.
Taposs bele! Létfontosságú.
Hajrá!
Gyerünk, bébi!
Már csak 1,3-re.
- Ez az utolsó kör? - Ez az utolsó kör.
Egy kör van hátra.
Gyerünk!
Kezdenek elkopni a gumik.
Gyerünk!
Verstappen egy másodpercre. Védekezz!
Gyerünk!
Utolsó kanyar kijárata, előzésgombot be!
Latifi nyolcadik helyen végez, Russell kilencediken.
Gratulálok, Nicky!
Gratulálok. Remek munka, ez P8. Fantasztikus!
Szép volt, srácok.
Megcsináltuk!
Nagyszerű munka! Szép volt!
- Igen! Ez az, srácok! - P9, haver, P9.
Két és fél év kőkemény munka eredménye.
Megérdemeljük. Nagyon is.
Szép munka, George!
Ez hat pont a Williams csapatának.
Nagyon kellett ez már nekik.
Ezzel nyolcadikak lettek a ranglistán,
ami a szezon végén nagy horderejű anyagi előrelépést hozhat.
Nagyon kemény évek állnak a csapat mögött.
Jost érkezése életet lehelt a csapatba,
a morál és a hangulat automatikusan jobb lett.
Többször is közel kerülni a pontszerzéshez,
majd duplán is pontszerző helyen végezni különleges érzés volt.
Látod!
Épp ideje volt.
- A szívem… - Épp jókor.
- Aha. - Tökéletes időzítés.
A legjobb, hogy mindketten egyszerre.
Fantasztikus volt.
Csodálatos érzés.
Nagyszerű!
Mindenki megkönnyebbült.
Csak úgy szerezhetünk pontokat, ha a csapat is hisz benne.
Ha a csapat nem hitt volna benne,
nem sikerült volna, ebben teljesen biztos vagyok.
Három év kemény munka,
sok nehéz pillanat…
Nagyon nehéz pillanatok…
Teljesen meghatódtam.
- Igen. - Látom rajtad.
Elképesztő érzés, igaz?
Az.
Basszus! P9. Ez…
P9.
Nagyon hosszú út áll mögöttünk, tudod?
Baszki!
- Elég. - Legjobb interjú a világon.
Vért izzadva küzdött mindenki
annak ellenére, hogy a jutalmuk hosszú időn át nulla pont volt.
Távol a családtól, barátoktól… Kellett a kitartás, az elkötelezettség.
És végül valami igazán különlegeset sikerült elérnünk.
Összeállnátok gyorsan egy fotóra?
Mielőtt elkezd esni.
A Williamsnél nem olyan gyakoriak a sikerek, mint régen.
A Williams elképesztő örökséggel rendelkezik,
de a motiváció a jelenben kell, hogy legyen.
Ez Jost Capito.
A pontszerzések, az apró sikerek
mind újabb motivációt adnak ahhoz, hogy a csapat jobb időket élhessen.
A Williamsnek bizonyára jót tett a múlt hátrahagyása,
mert ezzel megalapozhatták a jövőt.
Mehet? Egy, kettő, három!
Bár ez lett volna az első szezonom a Williamsnél!
Őszintén érzem, hogy a csapat nagyon jó irányba tart.
Hisz Jost áll az élén, aki 120%-ban a teljesítményre koncentrál.
Míg a korábbi szezonokban a túlélésre játszottunk.
Kár lenne most elmenni, és nem részese lenni a sikereiknek.
A jövő évet nézve két lehetőségem van.
Bármi is történjen, a Williams név biztosan tovább él.
SIR FRANK WILLIAMS EMLÉKÉRE 1942–2021
A fiatal pilótáknak azonnal teljesíteniük kell.
Esteban Ocon a tizennegyedik.
A kurva életbe!
A nyomás óriási.
- Kibaszott autó, nem hiszem el! - Teljesítenie kell.
A lehetőség egy pillanat alatt elszállhat.
Basszus! Bocsi!
Jól vagy?
Max nincs túl jól,
aggódom érte.
Egyetlen futam, és eldől a világbajnokság.
Most vagy soha.
A feliratot fordította: Egeresi Andrea Tünde